**Lăutar sau poet?**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lăutar sau poet?

Când noaptea-ncet coboară

În clinchet stins de elegii

Îmi iau în sac doar o vioară

Şi plec,învins, în pribegii.

Mă însoţeşte doar versetul

Păşind tăcut în dreapta mea

Şi-n suflet, neştiut, poetul

Suspină trist, dup-o perdea.

Ce liniste e-n jur şi pace !

Nici greieraşii nu se-aud,

Chiar broasca,ruşinată,tace

Când ies luceferi la păscut.

Ce trist urmez a mea cărare!

Nisipul scârţâie ciudat

Lipindu-mi-se de picioare

Ca timbrul de pe un mandat.

Mă zbat în trecerea zorită

Pe lângă-un codru-ncremenit

Să scap de umbra ruginită

A versului nereuşit.

Un lac neclar apare-n faţă

Ca o fantasmă plină de miraj

Cu nuferii-nşiraţi pe aţă

Şi fug spre el, plin de curaj.

Vioara surd pocneşte-n spate

Iar corzile tresar ritmat

Cu salturile mele repetate

În goana către lacul cel visat.

Când, ostenit, ajung la mal

M-opresc,nţepenit de frică,

Zărind în luciul de cristal

O arătare cum se-nfiripă.

Hidoasa-i mutră de coşmar

Hlizeşte strâmb,privind atent

Cu ochii-i bulbucaţi ca de homar

Cum tremur scurt, inconştient.

Privirea-i fixă mă îngheaţă,

Încrâncenat bolboroseşte stins,

Că simt fiori şi îmi e greaţă

Şi vreau să stau pe iarbă-ntins.

Ce linişte e-n jur şi pace !

Poetul mă priveşte abătut,

Iar luna, stânjenită ,tace

Cu tivul la rochiţă descusut!

Cuprins de o revoltă dreaptă,

În clocot dau toţi anii mei,

Iar fiara din genunea neagră

Mă umple brusc de năbădăi.

Turbat,apuc lăuta scorojită,

O-nvârt şi o arunc cu foc

Spre arătarea îngrozită

Ce urlă, dispărând pe loc.

Mi-e frig în hainele udate

De stropii mari şi străvezii

În timp ce,plin de-nsemnătate,

Poetul scrie, vesel, poezii!